62019CO0611_INF
Domstolens kendelse (Tiende Afdeling) af 3. september 2020 –Crewprint
(Sag C-611/19) (
1
)
»Præjudiciel forelæggelse – artikel 99 i Domstolens procesreglement – merværdiafgift (moms) – direktiv 2006/112/EF – princippet om afgiftsneutralitet, effektivitetsprincippet og proportionalitetsprincippet – ret til fradrag af moms – nægtelse – svig – bevisbyrde – kæde af underleverandører«
Harmonisering af skattelovgivningerne – det fælles merværdiafgiftssystem – fradrag for indgående afgift – nægtelse med den begrundelse, at leveringen af goderne som følge af strafbare forhold og uregelmæssigheder ikke har fundet sted – kæde af underleverandører – national praksis, hvor fradragsret nægtes med den begrundelse, at en adfærd hos den afgiftspligtige og udstederen af fakturaerne anses for svigagtig – manglende overholdelse af princippet om afgiftsneutralitet, effektivitetsprincippet og proportionalitetsprincippet – ulovlighed – grænser – efterprøvelse påhviler den nationale ret
(Rådets direktiv 2006/112)
(jf. præmis 30-38 og 41-45 samt konkl.)
Konklusion
Rådets direktiv 2006/112/EF af 28. november 2006 om det fælles merværdiafgiftssystem, sammenholdt med princippet om afgiftsneutralitet, effektivitetsprincippet og proportionalitetsprincippet, skal fortolkes således, at disse er til hinder for en national praksis, hvorefter afgiftsmyndigheden nægter en afgiftspligtig person retten til at fradrage indgående merværdiafgift med den begrundelse, at denne afgiftspligtige person – og udstederen af fakturaernes adfærd betragtes som svig, eftersom deres kontrakter for det første ikke var nødvendige for gennemførelsen af de pågældende økonomiske transaktioner og kan undergives en anden retlig kvalifikation end den, som de pågældende har givet den, udstederen – uden at dette er nødvendigt eller økonomisk rationelt – for det andet har anvendt en kæde af underleverandører, hvoraf visse mangler de nødvendige personlige og materielle ressourcer, og den nævnte afgiftspligtige person for det tredje havde personlige eller organisatoriske forbindelser til den nævnte udsteder såvel som til en af disse underleverandører. For at begrunde et sådant afslag skal det – på en anden måde end i kraft af formodninger baseret på forud fastsatte kriterier – godtgøres, at den samme afgiftspligtige person har deltaget aktivt i svig, eller at denne vidste eller burde have vidst, at disse transaktioner var led i svig begået af udstederen af fakturaerne, hvilket det tilkommer den forelæggende ret at efterprøve.
(
1
) – EUT C 95 af 23.3.2020.